CELEX: 32014R0684
Language: et
Date: 2014-06-20 00:00:00
Title: Komisjoni rakendusmäärus (EL) nr 684/2014, 20. juuni 2014 , milles käsitletakse kantaksantiini lubamist aretuskanade söödalisandina (loa omanik DSM Nutritional products Ltd.)  EMPs kohaldatav tekst

21.6.2014   
            
            
               ET
            
            
               Euroopa Liidu Teataja
            
            
               L 182/20
            
         KOMISJONI RAKENDUSMÄÄRUS (EL) nr 684/2014,
   20. juuni 2014,
   milles käsitletakse kantaksantiini lubamist aretuskanade söödalisandina (loa omanik DSM Nutritional products Ltd.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus kantaksantiini lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse kantaksantiini valmistise lubamist aretuskanade söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 12. detsembri 2012. aasta arvamuses (2) järeldusele, et kavandatud kasutustingimuste korral ei avalda kantaksantiini valmistis kahjulikku mõju loomatervisele, inimeste tervisele ega keskkonnale ning et selle kasutamine aretuskanadel võib stabiliseerida nende paljunemisvõimet. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsi meetodi kohta.
            
         
               (5)
            
            
               Kantaksantiini valmistise hindamisel tõdeti, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal 2013; 11(1):3047.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
               
                  Jääkide piirnormid asjaomases loomses toidus
               
            
                  mg/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: muud zootehnilised lisandid (paljunemisvõime stabiliseerimine)
                  
               
            
                  4d161g
               
               
                  DSM Nutritional products Ltd., keda esindab DSM Nutritional Products Sp. Z.o.o.
               
               
                  Kantaksantiin
               
               
                  
                     Söödalisandi koostis
                  
                  Valmistis sisaldab vähemalt:
                  
                               
                           
                           
                              10 % kantaksantiini;
                           
                        
                               
                           
                           
                              ≤ 2,2 % etoksükini;
                           
                        
                               
                           
                           
                              diklorometaani: ≤ 10 mg/kg söödalisandis.
                           
                        
                     Toimeaine kirjeldus
                  
                  Kantaksantiin
                  C40H52O2
                  
                  CASi nr: 514-78-3
                  Analüüs: vähemalt 96 %
                  Valmistatud keemilise sünteesi teel
                  
                     Analüüsimeetod
                      (1)
                  
                  
                              —
                           
                           
                              Kantaksantiinisisalduse määramiseks söödalisandis: spektrofotomeetria (426 nm)
                           
                        
                              —
                           
                           
                              Kantaksantiinisisalduse määramiseks eelsegudes ja söödas: normaalfaasi kõrgsurvevedelikukromatograafia ühendatult VIS-detekteerimisega (NP-HPLC-VIS, 466 nm)
                           
                        
               
                  Aretuskanad
               
               
                  —
               
               
                  6
               
               
                  6
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja püsivus kuumtöötlemisel.
                           
                        
                              2.
                           
                           
                              Erinevatest allikatest pärit kantaksantiini segu puhul ei tohi kantaksantiinisisaldus ületada 6 mg/kg täissöödas.
                           
                        
                              3.
                           
                           
                              Käesoleva kantaksantiini sisaldava valmistise ja muude karotenoidide segu on lubatud tingimusel, et segu kogukontsentratsioon täissöödas ei ületa 80 mg/kg.
                           
                        
                              4.
                           
                           
                              Ohutusnõuded: käsitlemisel tuleb kasutada respiraatorit, kaitseprille ja kaitsekindaid.
                           
                        
               
                  10. juuli 2024
               
               
                  15 mg kantaksantiini/kg maksas (märg kude) ja 2,5 mg kantaksantiini/kg nahas/rasvas (märg kude).
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: www.irmm.jrc.be/eurl-feed-additives.